Majel Barrett

Majel Barrett-Roddenberry (født Majel Leigh Hudec 23. februar 1932 i Columbus i Ohio, død 18. desember 2008 i Bel Air i Los Angeles i California) var en amerikansk skuespillerinne, produsent og manusforfatter. Hun er kjent for flere roller i science fiction-seriene Star Trek og Star Trek: The Next Generation, samt flere av filmene tilknyttet seriene. Hun var gift med skaperen av Star Trek, Gene Roddenberry.

På grunn av sitt ekteskap med Roddenberry og det faktum at Majel Barrett spilte i hver eneste Star Trek-serie, blir hun noen ganger referert til som «Star Treks førstedame».

 Biografi 
 Tidlig liv 
Barrett gikk på University of Miami i Coral Gables i Florida. Hun flyttet til Hollywood på 1950-tallet. 

 Privat 
Majel og Gene hadde vært elskere i flere år da han fridde til henne via telefonen da han var i Japan på den tiden. Barrett reiste over til Gene og de hadde en vielsesseremoni som var  shinto-buddhistisk 6. august 1969. De anså begge dette som sitt virkelige bryllup, men hans skilsmisse var ennå ikke endelig, og de gjorde ekteskapet lovlig med en sivil seremoni 29. desember 1969.The Internet Movie Database: Biography for Majel Barrett De fikk sønnen Rod Roddenberry 5. februar 1974.

 Skuespillerkarriere 
 Tidlig karriere 
Majel Barrett arbeidet ved Desilu Studios på flere TV-serier, inklusive Bonanza, The Untouchables, The Lucy Show og The Lieutenant. Hun fikk opplæring i komedie fra Lucille Ball. I 1960 spilte hun Gwen Rutherford i Leave it to Beaver.

 Star Trek 

Majel Barrett har vært med i alle utgavene av science fiction-universet Star Trek. Hun var med i piloten til Star Trek''', «The Cage», da som nestkommanderende på USS Enterprise NCC-1701, men uten navn, bare som «Number One». Barrett ble etter sigende gitt rollen, på grunn av sitt romantiske forhold til Roddenberry. Tanken om å ha en ukjent kvinne i en hovedrolle med en autoritær posisjon bare fordi hun var romantisk involvert med Roddenberry, hisset opp sjefene i NBC som insisterte på at Roddenberry ga rollen til en mann. I Star Trek Memories, som han dikterte til Chris Kreski, bekrefter William Shatner dette, men han legger til at kvinnelige seere på test-visninger også hatet rollefiguren.Star Trek Memories, diktert av William Shatner og omskrevet av Chris Kreski, publisert av HarperCollins, ISBN 0-06-017734-9, 1993 Shatner sa også at kvinnelige seere mente at hun var «irriterende» og at «Number One shouldn't be trying so hard to fit in with the men. Restrospect [today], it would seem, is not always pleasant».William Shatner, Star Trek Memories, Harper Collins, 1993. p.65

Majels rolle i flere episoder av Star Trek ble endret til sykepleieren Christine Chapel. I en tidlig scene i Star Trek: The Motion Picture, blir seerne informert om at hun nå er Doctor Chapel, en rolle hun gjentar i Star Trek IV: The Voyage Home. Barrett bidrar også med flere stemmer til animasjons-serien Star Trek: The Animated Series, inklusive Christine Chapel og kommunikasjons-offiseren M'Ress som tjenestegjør sammen med Uhura (mest kjent fra Star Trek: The Motion Picture). Flere år senere returnerte Barrett til Star Trek: The Next Generation som den spesielle og utagerende Betazoid-ambassadøren Lwaxana Troi – moren til Deanna Troi. Barrett som Troi, gjentok denne rollen i flere episoder av Star Trek: Deep Space Nine.

Majel Barrett bidro også med stemmen til datamaskinen om bord, for Star Trek: The Original Series, Star Trek: The Next Generation, Star Trek: Deep Space Nine, Star Trek: Voyager, og i flere av Star Trek-filmene. Hun gjentok stemmerollen i to episoder av Star Trek: Enterprise, som involverte en tidligere tidsperiode, før tiden til Kirk og Spock. Hun har også brukt stemmen sin på flere Star Trek-videospill.

 Etter Star Trek 
Majel Barrett hadde rollen som Primus Dominic i Roddenberrys post-apokalyptiske TV-drama pilot, «Genesis II».

Etter Roddenberrys død, brukte Barrett materiale fra hans arkiver til å gi liv til to av dem. Hun var produksjonsleder til Earth: Final Conflict og senere Andromeda.

Barrett spilte også rollefiguren Dr. Julianne Belman i Earth: Final Conflict. Hun gjorde en gjesteopptreden i Babylon 5 som Lady Morella, en synsk enke av den centauriske keiseren; hennes rolle kom med forhåndsvarlser om flere plot i serien. Hun gjorde også en parodi på sin computer-stemme i animasjonsserien Family Guy som stemmen til «Stewie Griffin» sitt romskip.

Union Pacifics jernbaneingeniører har brukt stemmen til Barrett på sitt utstyr for å varsle om feil, og på flere Union Pacific jernbanelokaliteter vest for Mississippi. Når en feil blir oppdaget, vil systemet bruke stemmen til Barrett for å informere mannskapet om bord.Select UP San Francisco Bay Area for real-time communications feed.

 Utvalgt filmografi 

 Film og fjernsyn 
 2008 – Hamlet A.D.D., film
 2005 – Enterprise, TV-serie 2 episoder
 2002 – Star Trek: Nemesis, film
 2001 – Family Guy, TV-serie 1 episode
 1995–2001 – Star Trek: Voyager, TV-serie 70 episoder
 2000 – Mars and Beyond, film
 1997–1999 – Earth: Final Conflict, TV-serie 12 episoder
 1993–1999 – Star Trek: Deep Space Nine, TV-serie 25 episoder
 1996 – Babylon 5, TV-serie 1 episode
 1987–1994 – Star Trek: The Next Generation, TV-serie 98 episoder
 1995 – Mommy, film
 1994 – Star Trek: Generations, film
 1989 – Star Trek V: The Final Frontier, film
 1986 – Star Trek IV: The Voyage Home, film
 1979 – Star Trek: The Motion Picture, film
 1966–1969 – Star Trek, TV-serie 33 episoder
 1962–1966 – Bonanza, TV-serie 2 episoder
 1962 – The Lucy Show, TV-serie 1 episode

 Videospill 
 1999 – Star Trek: Deep Space Nine Companion 1999 – Star Trek: The Next Generation Companion 1999 – The Star Trek Encyclopedia 1997 – Star Trek: Generations 1996 – Star Trek: Borg 1995 – Star Trek: The Next Generation – A Final Unity 1994 – Star Trek: The Next Generation Interactive Technical Manual 1993 – # Star Trek: Judgment Rites''

 Referanser 

 Eksterne lenker 



Kategori:Skuespillere fra USA
Kategori:Personer fra Columbus i Ohio